Diari Oficial de la Generalitat Valenciana


Sumari del DOGV 3841, del 21-09-2000 (2000/7409)

RESOLUCIÓ de 31 de juliol de 2000, del conseller d'Obres Públiques, Urbanisme i Transports, per la qual s'aprova definitivament la modificació puntual número 11, agrupació de zones verdes, del Pla General d'Ordenació Urbana de la Nucia.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3841

Data del DOGV
:   21-09-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7409


Data del document
:   31-07-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Nucia, la
    * pla d'urbanisme

RESOLUCIÓ de 31 de juliol de 2000, del conseller d'Obres Públiques, Urbanisme i Transports, per la qual s'aprova definitivament la modificació puntual número 11, agrupació de zones verdes, del Pla General d'Ordenació Urbana de la Nucia. [2000/A7409]
  
Vist l'expedient que fa referència a la modificació puntual número 11, agrupació de zones verdes, del Pla General d'Ordenació Urbana de la Nucia (Alacant), i de conformitat amb els següents
  
Antecedents de fet
  
1. L'Ajuntament, en la sessió plenària realitzada el dia 28 d'octubre de 1999, va acordar-ne l'aprovació provisional, després de complir els tràmits d'exposició pública, per mitjà dels anuncis apareguts en el Diari Oficial de la Generalitat Valenciana, de 7 de setembre de 1999, i en un dels diaris de major difusió provincial el 15 de setembre de 1999. No es van presentar al·legacions.
  
2. La documentació està integrada per memòria informativa i justificativa i plànols de situació de l'estat actual i modificat.
  
3. La Comissió Territorial d'Urbanisme d'Alacant, en la sessió celebrada el dia 25 d'abril de 2000, va emetre un informe favorable sobre la modificació puntual número 11 del Pla General d'Ordenació Urbana de la Nucia i va indicar la necessitat del dictamen previ del Consell Jurídic Consultiu de la Comunitat Valenciana, abans de procedir a l'aprovació definitiva de l'esmentada modificació.
  
4. L'1 de juny de 2000, aquesta Conselleria d'Obres Públiques, Urbanisme i Transports va informar favorablement sobre el present expedient.
  
5. El Consell Jurídic Consultiu de la Comunitat Valenciana va emetre un dictamen el 20 de juliol de 2000, en el qual conclou que la modificació número 11 del Pla General de la Nucia està d'acord amb l'ordenament jurídic.
  
Fonaments de dret
  
1. La tramitació ha sigut correcta, d'acord amb el que estableix l'article 38, per remissió de l'article 55.1 de la Llei 6/1994, de 15 de novembre, Reguladora de l'Activitat Urbanística (d'ara endavant LRAU).
  
La documentació presentada es considera completa, de conformitat amb el que disposen els articles 27 i concordants de la LRAU i l'article 45 i següents del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
  
2. L'objecte del present expedient consisteix en el canvi d'una zona verda (espai lliure segons el PGOU) que travessa una zona de sòl urbà residencial per a la tercera edat segons la modificació puntual número 14 del Pla General d'Ordenació Urbana, aprovada per la Comissió Territorial d'Urbanisme d'Alacant l'1 de desembre de 1994.
  
El terreny que es pretén canviar de qualificació està constituït per una franja allargada de 20 metres per 9 d'amplària aproximadament, amb un total de 190 metres quadrats de superfície. Aquesta franja divideix una parcel·la edificable en dos i la seua eliminació permetria l'agrupació per a fer possible la construcció d'una residència per a la tercera edat, en projecte.
  
Els 190 metres quadrats de zona verda no s'eliminen, sinó que a costa de la parcel·la edificable s'incorporen a una zona verda major (de 1.475 m²) situada al sud, mitjançant el lleuger desplaçament del vial que les separa; amb la qual cosa aquesta s'ampliaria en la mateixa quantitat de metres quadrats, i passaria a tenir 1.665 metres quadrats sense que disminuïra la dotació ni augmentara la superfície edificable ni l'edificabilitat.
  
L'esmentada modificació no implica variacions substancials de la xarxa viària o estructural de dotacions, i no afecta cap nucli de població, barri o unitat geogràfica, així mateix no reclassifica sòl no urbanitzable ni afecta l'ordenació de volum.
  
3. Les determinacions contingudes en el present expedient es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU. Així mateix, la proposta presentada millora la qualitat de les zones verdes.
  
4. La modificació comporta una diferent qualificació o ús urbanístic de zones verdes anteriorment previstes, per la qual cosa es necessari l'informe previ del Consell Superior d'Urbanisme ?substituït per un informe del conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística?, de conformitat amb el que estableix l'article 55.4 de l'esmentada llei.
  
D'altra banda, i atés que la modificació té per objecte una diferent zonificació o ús urbanístic de zones verdes previstes en el pla, és preceptiu posteriorment el dictamen del Consell Jurídic Consultiu de la Comunitat Valenciana, segons el que estableix l'article 10.8.e de la Llei 10/1994, de 19 de desembre, de la Generalitat Valenciana, del Consell Jurídic Consultiu de la Comunitat Valenciana.
  
Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.d del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de disposicions de general i pertinent aplicació, d'acord amb el Consell Jurídic Consultiu de la Comunitat Valenciana, resolc:
  
Aprovar definitivament la modificació puntual número 11, agrupació de zones verdes, del Pla General d'Ordenació Urbana de la Nucia.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar un recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que estableixen l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que es considere oportú.
  
València, 31 de juliol de 2000.- El conseller d'Obres Públiques, Urbanisme i Transports (p. s. art. 4 Decret 110/2000, de 18 de juliol), el director general de Transports: Vicente Dómine Redondo.